CELEX: 32014D0448
Language: lv
Date: 2014-07-08 00:00:00
Title: 2014/448/ES: Komisijas Īstenošanas lēmums ( 2014. gada 8. jūlijs ), ar ko groza Īstenošanas lēmumu 2014/178/ES attiecībā uz Āfrikas cūku mēri Latvijā (izziņots ar dokumenta numuru C(2014) 4925)  Dokuments attiecas uz EEZ

10.7.2014   
            
            
               LV
            
            
               Eiropas Savienības Oficiālais Vēstnesis
            
            
               L 201/31
            
         KOMISIJAS ĪSTENOŠANAS LĒMUMS
   (2014. gada 8. jūlijs),
   ar ko groza Īstenošanas lēmumu 2014/178/ES attiecībā uz Āfrikas cūku mēri Latvijā
   
      
         (izziņots ar dokumenta numuru C(2014) 4925)
      
   
   (Dokuments attiecas uz EEZ)
   
      (2014/448/ES)
   
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1989. gada 11. decembra Direktīvu 89/662/EEK par veterinārajām pārbaudēm Kopienas iekšējā tirdzniecībā, lai izveidotu iekšējo tirgu (1), un jo īpaši tās 9. panta 4. punktu,
   ņemot vērā Padomes 1990. gada 26. jūnija Direktīvu 90/425/EEK par veterinārajām un zootehniskajām pārbaudēm, kas piemērojamas Kopienā iekšējā tirdzniecībā ar noteiktiem dzīviem dzīvniekiem un produktiem, lai izveidotu iekšējo tirgu (2), un jo īpaši tās 10. panta 4. punktu,
   ņemot vērā Padomes 2002. gada 16. decembra Direktīvu 2002/99/EK, ar ko paredz dzīvnieku veselības noteikumus, kuri reglamentē tādu dzīvnieku izcelsmes produktu ražošanu, pārstrādi, izplatīšanu un ievešanu, kas paredzēti lietošanai pārtikā (3), un jo īpaši tās 4. panta 3. punktu,
   tā kā:
   
               (1)
            
            
               Ar Padomes Direktīvu 2002/60/EK (4) ir noteikts pasākumu minimums, kas jāpiemēro Savienībā cīņā pret Āfrikas cūku mēri, tostarp pasākumi, kas jāpiemēro Āfrikas cūku mēra uzliesmojuma gadījumā, sevišķi, ja ir aizdomas par savvaļas cūku saslimšanu vai ir apstiprināta to saslimšana ar Āfrikas cūku mēri.
            
         
               (2)
            
            
               Komisijas Īstenošanas lēmumu 2014/178/ES (5) pieņēma, reaģējot uz konstatēto Āfrikas cūku mēra klātbūtni atsevišķās dalībvalstīs. Minētajā lēmumā ir norādītas un pielikumā uzskaitītas ierobežotās teritorijas, tās diferencējot atkarībā no riska līmeņa attiecībā uz epidemioloģisko situāciju. Lēmums arī nosaka dzīvnieku veselības noteikumus par skarto dalībvalstu izcelsmes cūku un noteiktu cūku izcelsmes produktu pārvietošanu, nosūtīšanu un marķēšanu nolūkā novērst minētās slimības izplatību citos Savienības apgabalos.
            
         
               (3)
            
            
               2014. gada 26. jūnijā tika ziņots, ka Latvijā konstatēti savvaļas cūku, konkrētāk, mežacūku, saslimšanas gadījumi ar Āfrikas cūku mēri sakarā ar Āfrikas cūku mēra vīrusa ievazāšanu no kaimiņos esošajām trešām valstīm, kurās šī slimība ir sastopama. Vīruss tika konstatēts arī divās zemas biodrošības pakāpes saimniecībās tajā pašā apgabalā. Minētie uzliesmojumi līdz ar saslimšanas gadījumiem mežacūkām teritorijās pie Savienības ārējām robežām ir jāņem vērā, novērtējot risku, ko rada pašreizējā epidemioloģiskā situācija. Lai veiktu mērķtiecīgus kontroles pasākumus un novērstu slimības izplatīšanos, kā arī nevajadzīgus tirdzniecības traucējumus Savienībā un izvairītos no tā, ka trešās valstis varētu uzlikt nepamatotus tirdzniecības šķēršļus, steidzamā kārtā sadarbībā ar attiecīgo dalībvalsti jānosaka Savienības saraksts ar Latvijas inficētajiem apgabaliem, pamatojoties uz risku, ko minētā slimība rada Savienībai.
            
         
               (4)
            
            
               Tāpēc nepieciešams grozīt Īstenošanas lēmumu 2014/178/ES, lai iekļautu attiecīgās Latvijas teritorijas tā pielikuma I daļā un II daļā.
            
         
               (5)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Īstenošanas lēmuma 2014/178/ES pielikumu groza saskaņā ar šā lēmuma pielikumu.
   2. pants
   Šis lēmums ir adresēts dalībvalstīm.
   
      Briselē, 2014. gada 8. jūlijā
      
         
            Komisijas vārdā –
         
         
            Komisijas loceklis
         
         Tonio BORG
      
   
   
      (1)  OV L 395, 30.12.1989., 13. lpp.
   
   
      (2)  OV L 224, 18.8.1990., 29. lpp.
   
   
      (3)  OV L 18, 23.1.2003., 11. lpp.
   
   
      (4)  Padomes 2002. gada 27. jūnija Direktīva 2002/60/EK, ar ko paredz īpašus noteikumus cīņai pret Āfrikas cūku mēri un groza Direktīvu 92/119/EEK attiecībā uz Tešenas slimību un Āfrikas cūku mēri (OV L 192, 20.7.2002., 27. lpp.).
   
      (5)  Komisijas 2014. gada 27. marta Īstenošanas lēmums 2014/178/ES par dzīvnieku veselības kontroles pasākumiem saistībā ar Āfrikas cūku mēri dažās dalībvalstīs (OV L 95, 29.3.2014., 47. lpp.).
   
      PIELIKUMS
      Īstenošanas lēmuma 2014/178/ES pielikumu groza šādi:
      
                  1)
               
               
                  pielikuma I daļai pievieno šādu punktu:
                  “3.   Latvija
                  
                  Šādas Latvijas teritorijas:
                  
                               
                           
                           
                              Stoļerovas, Griškānu, Čornajas, Lūznavas, Maltas, Feimaņu, Silmalas un Ozolaines pagasts Rēzeknes novadā;
                           
                        
                               
                           
                           
                              Riebiņu, Rušonas un Silajāņu pagasts Riebiņu novadā;
                           
                        
                               
                           
                           
                              Pelēču, Preiļu un Aizkalnes pagasts Preiļu novadā;
                           
                        
                               
                           
                           
                              Cirmas, Pureņu, Ņukšu, Isnaudas, Pildas, Nirzas un Briģu pagasts Ludzas novadā;
                           
                        
                               
                           
                           
                              Lauderu un Zaļesjes pagasts Zilupes novadā;
                           
                        
                               
                           
                           
                              Dubnas, Višķu, Ambeļu, Biķernieku, Naujenes, Salienas, Vecsalienas, Skrudalienas, Demenes, Laucesas, Tabores un Maļinovas pagasts Daugavpils novadā;
                           
                        
                               
                           
                           
                              viss Ciblas novads.”;
                           
                        
            
                  2)
               
               
                  pielikuma II daļai pievieno šādu punktu:
                  “3.   Latvija
                  
                  Šādas Latvijas teritorijas:
                  
                               
                           
                           
                              Pušas, Mākoņkalna un Kaunatas pagasts Rēzeknes novadā;
                           
                        
                               
                           
                           
                              viss Dagdas novads;
                           
                        
                               
                           
                           
                              Šķeltovas, Grāveru un Kastuļinas pagasts Aglonas novadā;
                           
                        
                               
                           
                           
                              viss Krāslavas novads;
                           
                        
                               
                           
                           
                              Rundēnu un Istras pagasts Ludzas novadā;
                           
                        
                               
                           
                           
                              Pasienas pagasts Zilupes novadā.”